Centra partija

Centra partija ir politiska partija Latvijā. Tā dibināta 2005. gada 11. novembrī ar nosaukumu "Vislatvijas partija 21. gadsimts", 2009. gadā pārdēvēta par Latvijas kustību "Solidaritāte", 2016. gadā par Latvijas centrisko partiju, bet kopš 2018. gada 7. novembra darbojas ar pašreizējo nosaukumu.firmas.lv 2020. gada 31. augustā Partija reklamējas kā "patriotiska, kristīgi—konservatīva partija, kas pārstāv Latvijas sabiedrības vairākumu".

 Vēsture 
2016. gada 25. jūlijā pārveidota par Latvijas centrisko partiju. Partijas valdē tobrīd bija Aleksandra Siliniece, Aivars Silinieks un Andžejs Zdanovičs.

2018. gada 7. augustā partija iesniedza savu kandidātu sarakstu 13. Saeimas vēlēšanām. Partijas programmā bija iekļauta lata, kā nacionālās valūtas atjaunošana un izstāšanās no NATO. Vēlēšanās Latvijas centriskā partija saņēma vismazāko vēlētāju atbalstu — 0,11%, kas bija ievērojami mazāks nekā nodoto nederīgo vēlēšanu zīmju daudzums.

2019. gada Eiropas Parlamenta vēlēšanās, startējot jau kā Centra partijai, partijas saraksta līderis bija Normunds Grostiņš. Vēlēšanu kampaņā tā iestājās par tradicionālo ģimeni, uz tradicionālām vērtībām balstītu sabiedrību un kompensācijām no Eiropas Savienības par 15 gadus ilgo Latvijas diskrimināciju tās sastāvā.

Centra partija piedalījās Rīgas domes ārkārtas vēlēšanās 2020. gadākandidātu saraksts un solīja samazināt apkures izmaksas, atbalstīt denacionalizēto namu iedzīvotājus un pakāpeniski pāriet uz bezmaksas sabiedrisko transportu Rīgā. Partijas saraksta pirmais numurs bija Jānis Valtervitenheims,Rīgas domes ārkārtas vēlēšanās startēs 15 kandidātu saraksti , "Leta" 2020. gada 21. jūlijs kā otrais startēja N. Grostiņš.

2023. gada 2. maijā, partija kopā ar Latvijas Krievu savienību izveidoja politisko partiju apvienību "Pamats-LV".

2026. gada janvārī, partija kopā ar sociāldemokrātisko partiju "Saskaņa" atjaunoja un apvienojās partiju apvienībā "Saskaņas Centrs".

 Vēlēšanas 

 Saeimas vēlēšanas 
 Gads Vēlēšanas Rezultāti (%) Deputāti Piezīmes 2018. 13. Saeimas vēlēšanas 0,11 

 Eiroparlamenta vēlēšanas 
 Gads Vēlēšanas Rezultāti (%) Deputāti Piezīmes 2019. 9. Eiropas Parlamenta vēlēšanas 0,49  2024. 10. Eiropas Parlamenta vēlēšanas 1,71 

 Atsauces 

Kategorija:Latvijas politiskās partijas
Kategorija:Latvijas konservatīvās partijas